*Likumprojekts*

**Grozījumi likumā “Par radiācijas drošību un kodoldrošību”**

Izdarīt likumā “Par radiācijas drošību un kodoldrošību” (Latvijas Republikas Saeimas un Ministru kabineta Ziņotājs, 2000, 22.nr.; 2002, 21.nr.; 2005, 5.nr.; 2008, 22.nr.; 2009, 15.nr.; 2014, 14.nr.; Latvijas Vēstnesis, 2010, 206.nr.; 2011, 173.nr.; 2013, 193.nr.; 2014, 113nr.) šādus grozījumus:

1. Aizstāt visā likumā vārdus "Drošības policija" (attiecīgā locījumā) ar vārdiem "Valsts drošības dienests" (attiecīgā locījumā).

2. 1. pantā:

papildināt pantu ar 12., 13. un 14. punktu šādā redakcijā:

“12) apstarošanai pakļauts darbinieks – ir persona, kura pakļauta apstarošanai darbavietā, veicot darbības ar jonizējošā starojuma avotiem, un kuras saņemtās dozas var pārsniegt kādu no iedzīvotājiem noteikto dozu limitiem konkrētā periodā (turpmāk arī – darbinieks)”;

13) darbinieku apstarošana – darbinieku, mācekļu un studentu apstarošana, kas rodas pildot tiešos darba pienākumus;”;

14) dozas limits – efektīvās dozas (attiecīgos gadījumos paredzamās efektīvās dozas) vai ekvivalentās dozas vērtība konkrētā periodā, kura attiecībā uz personu nav pārsniedzama;”;

izteikt panta 3. punktu šādā redakcijā:

“3) jonizējošā starojuma avoti – objekti, kas var izraisīt apstarošanu, emitējot jonizējošo starojumu vai izdalot radioaktīvu materiālu;”;

papildināt panta 6. punktu pēc vārdiem “kontrolētajā zonā” ar vārdiem iekavās “(tostarp gadījumos, kad starojuma avota īpašnieks vai turētājs neveic darbības ar jonizējošā starojuma avotiem);”;

izteikt panta 8. punktu šādā redakcijā:

“3) radioaktīva viela – jebkura viela, kas satur vienu vai vairākus radionuklīdus, kuru kopējo radioaktivitāti vai īpatnējo radioaktivitāti (radioaktivitātes koncentrāciju) nevar neņemt vērā no aizsardzības pret jonizējošo starojumu viedokļa;”;

papildināt pantu ar 94. un 11. punktu šādā redakcijā:

“94) slēgts starojuma avots – radioaktīvs avots, kurā radioaktīvais materiāls atrodas pastāvīgi aizkausētā un hermētiski noslēgtā kapsulā vai ir cietā agregātstāvoklī un cieši saistīts, nepieļaujot radioaktīvo vielu izkliedēšanos vidē normālos lietošanas apstākļos;”;

11) vides radiācijas monitorings – mērījumi attiecībā uz dozas jaudu, ko rada radioaktīvās vielas vidē, vai īpatnējo radioaktivitāti (radioaktivitātes koncentrāciju) vidē;”.

3. Papildināt 3. pantu ar ceturto daļu šādā redakcijā:

“(4) Ministru kabinets nosaka radiācijas drošības ekspertu, radiācijas drošības un kodoldrošības ekspertu un medicīnas fizikas ekspertu sertificēšanas kārtību un kārtību, kādā izsniedz un reģistrē sertifikātu, pagarina tā termiņu un anulē to, kā arī sertificēto personu darbības uzraudzības kārtību, eksperta atzinuma saturu un tajā ietvertās minimālās prasības.”

4. 5. pantā:

papildināt pantu ar 4.1 punktu šādā redakcijā:

“41) izsniegt radiācijas drošības, kodoldrošības un medicīnas fizikas eksperta sertifikātu;”;

izteikt panta 12. punktu šādā redakcijā:

“12) lai paaugstinātu radiācijas drošības līmeni valstī, veicināt darbu vadītāju, darbinieku, radiācijas drošības ekspertu, radiācijas drošības un kodoldrošības ekspertu un medicīnas fizikas ekspertu apmācību;”;

papildināt pantu ar 18., 19. un 20. punktu šādā redakcijā:

“18) apzināt tādas darbības, kurās izmanto dabā sastopamus radioaktīvus materiālus, kas var izraisīt nodarbināto vai iedzīvotāju apstarošanu;

19) veicināt iedzīvotāju izglītošanu par radiācijas drošības un kodoldrošības jautājumiem;

20) izstrādāt vadlīnijas operatoriem darbam ar jonizējošā starojuma avotiem.”

5. Papildināt 7. panta pirmo daļu pēc vārdiem “starojuma avotiem” ar vārdiem “kā arī vietas, kur darbības ar jonizējošā starojuma avotiem netiek veiktas, taču ir pamatotas aizdomas par jonizējošā starojuma avotu atrašanos objektā”.

6. 9. pantā:

papildināt pantu ar 2.2 un 23. daļu šādā redakcijā:

“(22) Preču drošuma kontroli veic Patērētāju tiesību aizsardzības centrs sadarbībā ar Centru gadījumos, kad ir pamatotas aizdomas, ka precēs radioaktivitātes līmenis neatbilst normatīvo aktu prasībām. Preču drošuma kontroli veic atbilstoši normatīvo aktu prasībām par preču un pakalpojumu drošumu.

(23) Būvizstrādājumu uzraudzību atbilstoši radiācijas drošības prasībām veic Patērētāju tiesību aizsardzības centrs sadarbībā ar Centru atbilstoši normatīvajiem aktiem par būvizstrādājumu tirgus uzraudzības kārtību.”

papildināt panta trešo daļu pirms vārda “Centrs” ar teikumu šādā redakcijā:

“Iekšlietu ministrijas pilnvarotās institūcijas veic fiziskās aizsardzības nodrošināšanas kontroli.”

7. 10. pantā:

papildināt panta nosaukumu pirms vārda “radiācijas” ar vārdu “vides”;

papildināt panta pirmo daļu pēc vārdiem “centrs nodrošina” ar vārdu “vides”.

8. Izteikt III nodaļas nosaukumu šādā redakcijā:

"**III nodaļa**

**Paziņošana, reģistrēšana un licencēšana**"

9. 11. pantā:

izteikt panta nosaukumu šādā redakcijā:

“11. pants. Darbību ar jonizējošā starojuma avotiem paziņošana, reģistrēšana un licencēšana”;

izteikt panta pirmo daļu šādā redakcijā:

“(1) Jebkura darbība ar jonizējošā starojuma avotiem ir paziņojama Centram.”

papildināt pantu ar 1.1, 1.2 un 1.3 daļu šādā redakcijā:

“(11) Paziņojumu, iesniegumu reģistrācijas apliecības vai iesniegumu licences saņemšanai un tam pievienotos pielikumus un dokumentus iesniedz elektroniski, pēc elektroniskas reģistrēšanās sniedzot informāciju tiešsaistes režīmā Valsts vides dienesta informācijas sistēmā.

(12) Ja tiek iesniegts iesniegums reģistrācijas apliecības vai licences saņemšanai, atsevišķs paziņojums nav nepieciešams.

(13) Ja pēc darbību ar jonizējošā starojuma avotiem paziņošanas nav nepieciešams saņemt reģistrācijas apliecību vai licenci, Centrs informāciju par jonizējošā starojuma avotu un tā lietotāju iekļauj datu bāzē.”

panta otrās daļas 2. punkta vārdus “licencēšana vai reģistrēšana” aizstāt ar vārdu “paziņošana”.

papildināt panta otro daļu ar 1.1 un 1.2 punktu šādā redakcijā:

“1)1 darbības ar jonizējošā starojuma avotiem, kurām nepieciešama paziņošana;

1)2 kārtību, kādā aptur darbības ar jonizējošā starojuma avotiem, kurām nepieciešama paziņošana;”.

papildināt panta trešo daļu ar 6. un 7. punktu šādā redakcijā:

“6) darbības ar medicīniskām radioloģiskām ierīcēm, apzināti apstarojot cilvēku nemedicīniskā attēlveidošanas nolūkā, ko veic saskaņā ar pamatotu izvērtējumu;”

7) darbības ar nemedicīniskām radioloģiskām ierīcēm, apzināti apstarojot cilvēku nemedicīniskā attēlveidošanas nolūkā, ko veic saskaņā ar pamatotu izvērtējumu.”

panta ceturtās daļas otro teikumu izteikt šādā redakcijā:

“Licencē un reģistrācijas apliecībā Centrs nosaka, kādas darbības, ar kādiem jonizējošā starojuma avotiem ir atļautas un kādi ierobežojumi jāņem vērā operatoram.”

10. 13. pantā:

panta sesto daļu izteikt šādā redakcijā:

“(6) Operators katru gadu līdz 31. janvārim nosūta Centram pārskatu par izmaiņām, kas saistītas ar jonizējošā starojuma avotiem un darbībām ar tiem, kā arī par personālsastāva izmaiņām un citām pārmaiņām, kuras ietekmējušas radiācijas drošību un kodoldrošību iepriekšējā kalendāra gadā. Pārskatu neiesniedz, ja minētās izmaiņas nav notikušas.”

papildināt pantu ar 9. daļu šādā redakcijā:

“(9) Pārskatu operators iesniedz elektroniski, pēc elektroniskas reģistrēšanās sniedzot informāciju tiešsaistes režīmā Valsts vides dienesta informācijas sistēmā.”

11. Papildināt likumu ar nodaļu IV1 nodaļu šādā redakcijā:

“**IV1 nodaļa**

**Finanšu nodrošinājums un tā izmaksas gadījuma iestāšanās**

16.1 pants. Finanšu nodrošinājuma mērķis un veids

(1) Finanšu nodrošinājums ir kredītiestādes izsniegta pirmā pieprasījuma garantijas vēstule vai apdrošinātāja izsniegta apdrošināšanas polise, kurā ietverta apdrošinātāja neatsaucama apņemšanās izmaksāt apdrošināšanas atlīdzību pēc Centra pirmā pieprasījuma. Finanšu nodrošinājumu izmanto, lai pilnībā vai daļēji segtu izmaksas slēgtu starojuma avotu drošai pārvaldībai, gadījumā, kad tie kļūst par lietošanā neesošiem slēgtiem starojuma avotiem, ja operatoram izsniegtā licence ir beigusies, tā ir apturēta vai anulēta, kā arī gadījumos, ja operators atzīts par maksātnespējīgu vai pārtrauc uzņēmējdarbību.

(2) Finanšu nodrošinājuma mērķis ir nodrošināt jonizējošā starojuma avota vai radioaktīvo atkritumu pārvaldības izmaksu segšanu gadījumā, ja nodokļa maksātājs nav izpildījis savas saistības attiecībā uz slēgtu starojuma avotu drošu pārvaldību.

(3) Finanšu nodrošinājuma apmēru nosaka, izvērtējot radioaktīvo atkritumu pārvaldības un transportēšanas izmaksas.

(4) Ministru kabinets nosaka:

1) slēgtu starojuma avotu kategorijas, kurām piemēro finanšu nodrošinājumu;

2) finanšu nodrošinājuma apmēra aprēķināšanas kārtību, finanšu nodrošinājuma minimālo un maksimālo summu;

3) kārtību, kādā iesniedz, pagarina un atjauno finanšu nodrošinājumu.

16.2 pants. Finanšu nodrošinājuma izmaksas gadījuma iestāšanās

(1) Centrs ir tiesīgs pieņemt lēmumu par finanšu nodrošinājuma atlīdzību pilnā vai daļējā apmērā atkarībā no operatora saistību izpildes. Saņemto atlīdzību Valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” izlieto slēgtu starojuma avotu pārvaldībai, lai segtu izdevumus gadījumos, ja:

1) slēgts augstas radioaktivitātes starojuma avots kļūst par lietošanā neesošu starojuma avotu un pagaidu radioaktīvo atkritumu glabātavā tiek uzglabāts ilgāk par pusgadu;

2) slēgts starojuma avots kļūst par lietošanā neesošu starojuma avotu un pagaidu radioaktīvo atkritumu glabātavā tiek uzglabāts ilgāk par gadu;

3) slēgta starojuma avota operators atbilstoši normatīvajiem aktiem par maksātnespēju, atzīts par maksātnespējīgu vai arī pārtraucis savu uzņēmējdarbību;

4) operatoram izsniegtā licence ir beigusies, tā ir apturēta vai anulēta un ir nepieciešams nodrošināt slēgta starojuma avota drošu pārvaldību.

(2) Iestājoties finanšu nodrošinājuma izmaksas gadījumam, Centrs lemj par pienākumu maksāt finanšu nodrošinājumu un par šo lēmumu rakstveidā:

1) paziņo operatoram, norādot operatora saistību neizpildes būtību, kopējo aprēķināto finanšu nodrošinājuma summu, maksājuma samaksas termiņu un Valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” kontu, kurā ieskaitāms maksājums;

2) paziņo finanšu nodrošinājuma sniedzējam;

3) informē Valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs”, kas ir atbildīga par radioaktīvo atkritumu pārvaldību valstī.

(3) Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” pēc finanšu nodrošinājuma maksājuma saņemšanas nodrošina slēgta starojuma avota pārvaldību atbilstoši normatīvajos aktos par radioaktīvajiem atkritumiem un ar tiem saistītajiem materiāliem noteiktajai kārtībai.

(4) Centram ir tiesības pieprasīt, lai finanšu nodrošinājuma sniedzējs izmaksā finanšu nodrošinājuma summu viena gada laikā pēc finanšu nodrošinājuma termiņa beigām, ja pamats izmaksai radies finanšu nodrošinājuma darbības laikā. Izmaksājamo finanšu nodrošinājuma summu pārskaita uz Centra lēmumā norādīto kontu.

16.3 pants. Finanšu nodrošinājuma darbības laiks

(1) Slēgtu starojuma avotu licences saņēmējam finanšu nodrošinājums jāuztur spēkā visu licences darbības laiku. Ja licences darbības laikā operatoram nav spēkā esoša finanšu nodrošinājuma, Centram ir tiesības pieņemt lēmumu par slēgta starojuma avota nodošanu glabāšanā radioaktīvo atkritumu glabātavā vai pieņemt lēmumu par slēgta starojuma avota licences darbības apturēšanu līdz attiecīga nodrošinājuma iesniegšanai Centram.

(2) Pēc finanšu nodrošinājuma izmaksas gadījuma iestāšanās operatoram ir jāatjauno finanšu nodrošinājums pilnā apmērā.”

12. Papildināt 17. panta pirmo daļu pirms vārdiem “Ja jonizējošā starojuma dozas” ar teikumu šādā redakcijā:

“Efektīvās dozas pamatlimits darbiniekiem ir 20 milizīverti gadā.”

13. Papildināt 18. panta pirmo daļu ar otro teikumu šādā redakcijā:

“Iepriekš minētās personas operatora kontrolētajā zonā drīkst atrasties tikai darbu vadītāja uzraudzībā.”

14. Aizstāt 22. panta trešajā daļā vārdus “Centrs un Drošības policija” ar vārdiem “Centrs sadarbojas ar Valsts drošības dienestu, kas”.

15. Pārejas noteikumi:

papildināt pārejas noteikumus ar 2.4, 2.5, 2.6, 2.7, 2.8 un 2.9 punktu šādā redakcijā:

“2.4 Ministru kabinets līdz 2021. gada 1. janvārim izdod šā likuma 3. panta ceturtajā daļā minētos noteikumus.

2.5 Grozījums par III nodaļas nosaukuma maiņu stājas spēkā 2021. gada 1. janvārī.

2.6 Grozījumi par šā likuma 11. panta nosaukuma un pirmās daļas izteikšanu jaunā redakcijā, par panta papildināšanu ar 1.1, 1.2 un 1.3 daļām un par panta otrās daļas 2. punkta vārdu aizstāšanu stājas spēkā 2021. gada 1. janvārī.

2.7Šā likuma 13. panta 9. daļas prasības attiecībā uz pārskata iesniegšanu tikai elektroniski tiešsaistes režīmā Valsts vides dienesta informācijas sistēmā stājas spēkā 2021. gada 1. janvārī.

2.8 Ministru kabinets līdz 2021. gada 1. janvārim izdod šā likuma 16.1 panta ceturtajā daļā minētos noteikumus.

2.9 Prasības attiecībā uz finanšu nodrošinājumu piemērojamas no 2021. gada 1. janvāra. Operatoriem, kuriem licences izsniegtas līdz 2021. gada 1. janvārim, finanšu nodrošinājums jāiesniedz Centram sešu mēnešu laikā, sākot no 2021. gada 1. janvāra.”

izslēgt pārejas noteikumu 8. punktu.

16. Papildināt sadaļu “Informatīva atsauce uz Eiropas Savienības direktīvām” ar 11. punktu šādā redakcijā:

“11) Padomes 2013. gada 5. decembra Direktīvas 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom.”

Vides aizsardzības un

reģionālās attīstības ministrs Juris Pūce